# Europos Sąjungos C 39A/2023

| | ISSN 1977-0960 |
| --- | --- |
| Europos Sąjungos
  oficialusis leidinys | C 39A |
| | |
| Leidimas lietuvių kalba | Informacija ir pranešimai | 66 metai2023m. vasario 1d. |

ISSN 1977-0960

Europos Sąjungos

oficialusis leidinys

C 39A

Leidimas lietuvių kalba

Informacija ir pranešimai

66 metai2023m. vasario 1d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos maisto saugos tarnyba |
| 2023/C 39 A/01 | 2023 m. kvietimas teikti paraiškas Europos maisto saugos tarnybos mokslinių grupių ir mokslinio komiteto narių vietoms užimti. Parma (Italija) (EFSA/E/2023/01) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos maisto saugos tarnyba

2023/C 39 A/01

2023 m. kvietimas teikti paraiškas Europos maisto saugos tarnybos mokslinių grupių ir mokslinio komiteto narių vietoms užimti. Parma (Italija) (EFSA/E/2023/01)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos maisto saugos tarnyba

| 2023 2 1 | LT | Europos Sąjungos oficialusis leidinys | CA 39/1 |
| --- | --- | --- | --- |

2023 2 1

LT

Europos Sąjungos oficialusis leidinys

CA 39/1

---

2023 m. kvietimas teikti paraiškas Europos maisto saugos tarnybos mokslinių grupių ir mokslinio komiteto narių vietoms užimti. Parma (Italija) (EFSA/E/2023/01)

(2023/C 39 A/01)

Paraiškų pateikimo terminas – 2023 m. balandžio 3 d., 23.59 val. (vietos laiku).

Šio kvietimo tekstas skelbiamas visomis ES oficialiosiomis kalbomis Europos Sąjungos oficialiajame leidinyje.

Ar esate motyvuotas mokslininkas, kuris siekia pokyčių ir nori prisidėti prie visuomenės apsaugos Europoje? Ar norėtumėte savo aistrą mokslui atskleisti svarbiausioje maisto saugos rizikos vertinimo Europoje įstaigoje?

Europos maisto saugos tarnyba (EFSA) teikia politikos formuotojams nepriklausomas ir skaidrias mokslines konsultacijas, kad užtikrintų saugą visoje maisto grandinėje, t. y. „nuo ūkio iki stalo“. EFSA mokslines konsultacijas teikia remdamasi savo ekspertų darbu ir bendradarbiaudama su nacionaliniais ir tarptautiniais partneriais, taip pat palaikydama atvirą dialogą su visuomene. Ji prisideda prie žmonių, gyvūnų ir augalų sveikatos, taip pat aplinkos apsaugos.

Būdami nariu vienoje iš EFSA mokslinių grupių arba moksliniame komitete, dirbsite su vienais geriausių ekspertų Europoje, stiprinsite savo mokslinę karjerą ir pažintis. Jūsų mokslinė konsultacija gali būti naudinga siekiant pokyčių, susijusių su Europos vartotojų sveikata ir Europos ateitimi.

Šis kvietimas yra skirtas mokslininkams, kurie nori tapti EFSA mokslinio komiteto (MK) arba vienos iš dešimties (10) EFSA mokslinių grupių, įskaitant Gyvūnų sveikatos ir gerovės (AHAW), Biologinių pavojų (BIOHAZ), Teršalų maisto grandinėje (CONTAM), Priedų ir produktų arba medžiagų, naudojamų gyvūnų pašarams (FEEDAP), Genetiškai modifikuotų organizmų (GMO), Mitybos, naujų maisto produktų ir maisto alergenų (NDA), Augalų sveikatos (PLH), Augalų apsaugos produktų ir jų likučių (PPR), Maisto priedų ir kvapiųjų medžiagų (FAF), Su maistu besiliečiančių medžiagų, fermentų ir perdirbimo pagalbinių priemonių (CEP) mokslines grupes, nariais.

EUROPOS MAISTO SAUGOS TARNYBA

EFSA yra Europos Sąjungos (ES) agentūra ir neatsiejama ES maisto saugos sistemos dalis.

Maisto grandinės sauga „nuo ūkio iki stalo“ yra EFSA pagrindas. EFSA prisideda prie žmonių sveikatos apsaugos, atsižvelgdama į gyvūnų sveikatą ir gerovę, augalų sveikatą ir aplinką.

Savo veikloje EFSA puoselėja šias vertybes:

| — | kompetenciją; |
| --- | --- |

—

kompetenciją;

| — | nepriklausomumą; |
| --- | --- |

—

nepriklausomumą;

| — | atvirumą; |
| --- | --- |

—

atvirumą;

| — | atskaitomybę; |
| --- | --- |

—

atskaitomybę;

| — | bendradarbiavimą. |
| --- | --- |

—

bendradarbiavimą.

2021 m. įsigaliojo EFSA steigimo reglamento (1), vadinamojo Skaidrumo reglamento, pakeitimai, kuriais buvo padidinta EFSA atsakomybė ES piliečių atžvilgiu. EFSA veiklos kryptims artimiausiais metais įtakos turės ES lygmens politiniai pokyčiai, pvz., žaliojo kurso veiksmai, visų pirma strategija „Nuo ūkio iki stalo“, Cheminių medžiagų strategija tvarumui užtikrinti ir Biologinės įvairovės strategija. Svarbus EFSA vaidmuo, susijęs su informavimu apie riziką, dar labiau sustiprintas ir tai turės įtakos EFSA informavimo apie riziką priemonėms artimiausiais metais. Be to, dėl pasaulinės SARS-CoV-2 pandemijos EFSA turėjo prisitaikyti prie naujų darbo ypatumų.

Atsižvelgdama į šias aplinkybes, 2021 m. birželio mėn. EFSA parengė savo 2027 m. strategiją (2). Joje aprašyta, kaip EFSA ketina reaguoti į besikeičiančią aplinką (pvz., skaitmeninimas, gebėjimai patenkinti naujus poreikius ir koordinuota parama EK tvarumo darbotvarkei), taip pat pridėtinė vertė, kurią EFSA siūlo savo klientams, partneriams, suinteresuotiesiems subjektams ir plačiajai visuomenei.

EFSA strateginiai uždaviniai, išdėstyti EFSA 2027 m. strategijoje, yra tokie:

| 1. | teikti patikimas mokslines konsultacijas ir informuoti apie riziką „nuo ūkio iki stalo“; |
| --- | --- |

1.

teikti patikimas mokslines konsultacijas ir informuoti apie riziką „nuo ūkio iki stalo“;

| 2. | užtikrinti parengtį būsimiems rizikos analizės poreikiams; |
| --- | --- |

2.

užtikrinti parengtį būsimiems rizikos analizės poreikiams;

| 3. | įgalinti žmones ir užtikrinti organizacijos gyvybingumą. |
| --- | --- |

3.

įgalinti žmones ir užtikrinti organizacijos gyvybingumą.

Sužinokite daugiau apie EFSA adresu https://www.efsa.europa.eu

EFSA MOKSLINĖS GRUPĖS IR MOKSLO KOMITETAS

Mokslinis komitetas ir mokslinės grupės atsako už EFSA mokslinių nuomonių rengimą ir konsultacijas, kurios padeda rizikos valdytojams priimti sprendimus ir kurti patikimą Europos politikos pagrindą. Šie mokslinės veiklos rezultatai skelbiami mėnesiniame leidinyje „EFSA Journal“, kuris yra įtrauktas į bibliografines duomenų bazes, susijusias su EFSA veikla (pvz., CAB Abstracts, Food Science and Technology Abstracts, ISI Web of Knowledge).

EFSA mokslinio komiteto ir mokslinių grupių nariai skiriami penkerių (5) metų terminui.

Išsamus mokslinio komiteto ir mokslinių grupių kompetencijos aprašymas pateikiamas EFSA interneto svetainėje paskelbtame I PRIEDE (3).

EFSA MOKSLINIŲ GRUPIŲ IR MOKSLINIO KOMITETO NARIAI

EFSA yra subūrusi geriausius maisto ir pašarų saugos, gyvūnų sveikatos ir gerovės, augalų sveikatos ir aplinkos rizikos vertinimo ekspertus Europoje, kurie nepriklausomai dirba teikdami aukščiausio lygio mokslines konsultacijas Europos Sąjungos institucijoms ir valstybėms narėms.

Mokslinio komiteto ir mokslinių grupių nariai atrenkami ir skiriami pagal EFSA steigimo reglamentą ir susijusias taisykles (4). Šiose taisyklėse išsamiai aprašytas atrankos ir skyrimo procedūrų organizavimas, terminai ir kriterijai ir kandidatai su jomis gali susipažinti, kad gautų daugiau susijusios informacijos.

Kiekvieną mokslinę grupę sudaro 11–21 mokslo srities ekspertas; šis skaičius priklauso nuo planuojamo darbo krūvio ir atitinkamai kadencijai reikalingos kompetencijos. Mokslinį komitetą sudaro dešimties (10) mokslinių grupių pirmininkai ir dar 6 (šeši) kiti mokslo srities ekspertai, kurie nepriklauso jokiai mokslinei grupei. Visi šie ekspertai bendradarbiauja su EFSA ir yra nepriklausomi nuo jokios išorės įtakos ir neatstovauja jokios valstybės narės, savo darbdavio ar bet kurios kitos organizacijos nuomonei.

Darbo grupės

Kiekvienai mokslinei grupei padeda įvairios darbo grupės, kurios sudaromos būtiniems parengiamiesiems darbams, susijusiems su konkrečiais įgaliojimais arba reguliuojamų produktų sritimis, atlikti. Darbo grupėms paprastai pirmininkauja mokslinės grupės ekspertai ir jose paprastai dalyvauja konkrečios srities ekspertai, taip pat patariantieji ekspertai, siekiant užtikrinti, kad, atliekant parengiamuosius darbus, būtų galima pasinaudoti tinkamomis mokslinėmis žiniomis, kurias paskui peržiūri mokslinė grupė.

Pareigos

Moksliniam komitetui ir kiekvienai mokslinei grupei suteikiami konkretūs įgaliojimai (žr. I PRIEDĄ), kurie turi įtakos jų darbo pobūdžiui. Apskritai moksliniam komitetui ir mokslinėms grupėms pavedamos šios pagrindinės pareigos:

| — | laiku parengti, aptarti ir priimti mokslinės (-ių) grupės (-ių) ir (arba) mokslinio komiteto mokslines nuomones, rekomendacinius dokumentus ir pareiškimus, taip pat laiku vykdyti susijusią veiklą darbo grupėse; |
| --- | --- |

—

laiku parengti, aptarti ir priimti mokslinės (-ių) grupės (-ių) ir (arba) mokslinio komiteto mokslines nuomones, rekomendacinius dokumentus ir pareiškimus, taip pat laiku vykdyti susijusią veiklą darbo grupėse;

| — | glaudžiai bendradarbiaujant su kitomis mokslinėmis grupėmis ir moksliniu komitetu, užtikrinti EFSA mokslinio vertinimo metodų ir darbo nuoseklumą; |
| --- | --- |

—

glaudžiai bendradarbiaujant su kitomis mokslinėmis grupėmis ir moksliniu komitetu, užtikrinti EFSA mokslinio vertinimo metodų ir darbo nuoseklumą;

| — | užtikrinti, kad būtų laikomasi konkrečių sektoriaus ir horizontalių EFSA rekomendacinių dokumentų ir atitinkamų ES teisės aktų; |
| --- | --- |

—

užtikrinti, kad būtų laikomasi konkrečių sektoriaus ir horizontalių EFSA rekomendacinių dokumentų ir atitinkamų ES teisės aktų;

| — | prisidėti prie mokslinių vertinimų suderinimo atitinkamose ES ir valstybių narių organizacijose. |
| --- | --- |

—

prisidėti prie mokslinių vertinimų suderinimo atitinkamose ES ir valstybių narių organizacijose.

Iš mokslinės grupės narių reikalaujamo indėlio dydis priklauso nuo mokslinės veiklos rezultatų, kuriuos reikia gauti, sudėtingumo. Tuo atveju, kai plataus masto parengiamuosius darbus atliko darbo grupės, EFSA darbuotojai arba rangovai, mokslinių grupių funkcija yra peržiūrėti gautus veiklos rezultatus ir juos patvirtinti.

Tikimasi, kad mokslinių grupių / mokslinio komiteto nariai bendradarbiaus, laikysis aukštų profesinės etikos ir sąžiningumo standartų, ir skatins inovacijas EFSA rengiant rizikos vertinimus.

Mokslinio komiteto ir mokslinių grupių nariai gali būti renkami mokslinio komiteto / mokslinių grupių arba jų sudarytų darbo grupių pirmininku, pirmininko pavaduotoju arba gali būti paskirti darbo grupių pranešėjais.

Darbo sąlygos ir kompensacijos

Mokslinės grupės ir mokslinio komiteto nariai kasmet turės dalyvauti apytiksliai šešiuose (6) – dešimtyje (10) plenarinių posėdžių, t. y. iš viso apytiksliai dešimt (10) – dvidešimt (20) posėdžio dienų per metus.

Apytiksliai trečdalis posėdžių per metus organizuojami vietoje (5), dažniausiai EFSA patalpose Parmoje (Italija). Apytiksliai du trečdaliai posėdžių organizuojami internetu.

Posėdžiai vyksta ir darbo dokumentai rengiami anglų kalba, kuri yra EFSA darbo kalba.

Atsižvelgiant į EFSA įsipareigojimą laikytis atvirumo ir skaidrumo principų, kai kuriuose mokslinių grupių ar mokslinio komiteto plenariniuose posėdžiuose gali dalyvauti stebėtojai, ir (arba) tie posėdžiai gali būti transliuojami internetu.

Nariai turi būti pasirengę atvykti į mokslinių grupių ar mokslinio komiteto posėdžius, kurių metu peržiūrimos, aptariamos ir tvirtinamos nuomonės, mokslinės ataskaitos ar rekomendaciniai dokumentai, ir aktyviai juose dalyvauti.

Dalyvavimas ir aktyvus indėlis mokslinių grupių ar mokslinio komiteto posėdžiuose yra neatskiriamas nuo parengiamųjų darbų, įskaitant susipažinimą su dokumentais, jų peržiūrą ir, kai kuriais atvejais, dokumentų rengimą prieš posėdį. Tikimasi, kad parengiamiesiems darbams, susijusiems su viena (1) posėdžio diena, atlikti prireiks bent vienos (1) darbo dienos.

EFSA stebės, registruos ir vertins mokslinių grupių ar mokslinio komiteto narių dalyvavimą ir indėlį.

Mokslinių grupių ar mokslinio komiteto nariams siūlomi mokymo moduliai ir kursai, susiję su EFSA rizikos vertinimo metodika, rekomendaciniais dokumentais ir praktika.

Laikydamasi savo finansinių taisyklių, EFSA atlygins ekspertams už atliktą darbą, išmokėdama kompensacijas, kuriomis būtų sumokamos su pasirengimu posėdžiams (rengiamiems vietoje ir internetu) ir dalyvavimu juose susijusios išlaidos. Į EFSA būstinę atvykstantiems ekspertams EFSA taip pat sumokės kelionės ir apgyvendinimo išlaidas, taip pat mokės dienpinigius. Išsami informacija pateikiama EFSA ekspertų kompensavimo rekomendacijose (6).

TAIKYMAS

Kandidatų prašoma savo paraiškas pildyti ir pateikti internetu naudojant EFSA karjeros tinklalapį, kuris prieinamas adresu https://careers.efsa.europa.eu/Expert.

Norėdami pateikti paraišką, kandidatai turi sukurti paskyrą EFSA karjeros tinklalapyje, išskyrus atvejus, kai jie jau turi sukurtą paskyrą. EFSA jau dirbantys ekspertai, kurie nori teikti paraišką, turėtų pasinaudoti savo turima EFSA paskyra ir prisijungimo duomenimis.

Pareiškėjai savo paraiškos formoje privalo nurodyti tą jų praktinei patirčiai artimiausią mokslinę grupę ir (arba) mokslinį komitetą, kurio nariais jie nori tapti (žr. I PRIEDĄ). Pareiškėjas gali papildomai nurodyti antrą pasirinktą mokslinę grupę ar mokslinį komitetą, jei jo praktinė patirtis yra susijusi su daugiau nei vienos mokslinės grupės ir (arba) mokslinio komiteto kompetencija.

Kandidatų prašoma savo paraiškas pildyti anglų kalba, be to, rengdami savo paraiškas, jie turėtų atidžiai atsižvelgti į kriterijus ir reikalavimus kompetencijai.

Paraiškos formoje yra konkretūs skirsniai ir klausimai, kurių paskirtis – įvertinti kandidato į pareigas tinkamumą. Kandidatai būtinai turėtų užpildyti visus paraiškos formos skirsnius, pateikti būtiną informaciją ir įrodymus, nes remiantis šiais duomenimis bus vertinamos jų kandidatūros.

Internetinis EFSA karjeros tinklalapis (7) yra vienintelis būdas paraiškoms pateikti. Pateikę paraišką, kandidatai paraiškos formoje nurodytu e. pašto adresu automatiškai gauna patvirtinimą apie gavimą. Kandidatai turi užtikrinti, kad jų paraiškoje būtų nurodytas teisingas e. pašto adresas, nes tai bus vienintelis ryšių kanalas susirašinėjant dėl atrankos procedūros. Pateikę paraišką, kandidatai gali naudotis prieiga prie jos ir ją keisti iki termino pabaigos.

Paraiškos bus laikomos galiojančiomis tik jei tinkamai užpildyta elektroninė paraiškos forma bus pateikta sistemoje iki nustatyto termino. Iki nustatyto termino ne per sistemą pateikti paraiškų juodraščiai arba pateikta bendro pobūdžio, o ne konkrečios formos paraiška nebus nagrinėjami.

Kadangi dėl didelės interneto apkrovos arba interneto ryšio sutrikimų gali kilti sunkumų pateikti paraišką, kandidatams primygtinai siūloma nelaukti paskutinių kelių dienų iki termino paraiškoms pateikti pabaigos.

Apie atrankos proceso rezultatus visi kandidatai bus informuoti e. paštu.

EFSA pasilieka teisę bet kuriame etape surengti pokalbį internetu ir patikrinti kandidatų, kurie pretenduoja tapti nariais, paraiškas pagal atitinkamus patvirtintus dokumentus ir pažymėjimus, kad galėtų patvirtinti paraiškose pateikiamos informacijos tikslumą ir paraiškų tikrumą.

Kandidatų asmens duomenys, kurių prašo EFSA, bus tvarkomi pagal Europos Parlamento ir Tarybos reglamentą (ES) 2018/1725 (8).

Šie duomenys tvarkomi siekiant išnagrinėti paraiškas dėl narystės EFSA mokslinėse grupėse ir moksliniame komitete.

Duomenų apsaugos pranešimą, susijusį su EFSA talentų atrankos ir įdarbinimo procedūromis, galima rasti adresu

https://www.efsa.europa.eu/sites/default/files/TMTdataprocessing.pdf

Kontaktinė informacija

Kilus techniniams klausimams ar problemoms, susijusioms su paraiškos forma, susisiekite su EFSA pagalbos centru e. paštu servicedesk@efsa.europa.eu.

Kilus klausimams, susijusiems su atrankos ir skyrimo procedūra, kreipkitės į EFSA talentų atrankos padalinį e. paštu selection.experts@efsa.europa.eu.

ATRANKA IR PASKYRIMAS

EFSA savo atrankos procedūrose taiko skaidrumo, teisingumo ir nediskriminavimo principus.

EFSA pasilieka teisę su trečiosiomis šalimis konsultuotis dėl kandidatų profesinės patirties ir dėl kandidatų paraiškose pateiktos informacijos tikrumo.

Tinkamumo kriterijai

Atėjus paraiškų pateikimo terminui, kandidatai privalo tenkinti visus toliau nurodytus reikalavimus.

| 1. | Europos Sąjungos (ES) valstybės narės, Europos laisvosios prekybos asociacijos (ELPA) šalies arba ES šalies kandidatės pilietybė. Ekspertai iš trečiųjų šalių taip pat gali teikti paraiškas; jų kandidatūros bus svarstomos, jeigu neatsiras reikiamos tinkamos praktinės patirties turinčių asmenų tarp ES valstybių narių, ELPA šalių ar ES šalių kandidačių piliečių. |
| --- | --- |

1.

Europos Sąjungos (ES) valstybės narės, Europos laisvosios prekybos asociacijos (ELPA) šalies arba ES šalies kandidatės pilietybė. Ekspertai iš trečiųjų šalių taip pat gali teikti paraiškas; jų kandidatūros bus svarstomos, jeigu neatsiras reikiamos tinkamos praktinės patirties turinčių asmenų tarp ES valstybių narių, ELPA šalių ar ES šalių kandidačių piliečių.

| 2. | Išsamios anglų kalbos žinios (ne žemesnis kaip C1 lygis pagal CEFR (Bendra Europos kalbų mokėjimo orientacinė sistema (9)). |
| --- | --- |

2.

Išsamios anglų kalbos žinios (ne žemesnis kaip C1 lygis pagal CEFR (Bendra Europos kalbų mokėjimo orientacinė sistema (9)).

| 3. | Išsilavinimas, atitinkantis mažiausiai ketverių (4) metų diplomu patvirtintas universitetines studijas žemės ūkio, biochemijos, bioinformatikos, biologijos, biometrikos, biotechnologijų, chemijos, su maistu į organizmą patenkančių medžiagų poveikio, aplinkosaugos, epidemiologijos, maisto mokslų, maisto technologijų, genetikos, sveikatos ir maisto saugos, medicinos, gyvybės mokslų, matematikos, mikrobiologijos, molekulinės biologijos, gamtos mokslų, mitybos, farmacijos, visuomenės sveikatos, statistikos, toksikologijos, veterinarijos ar susijusiose srityse. |
| --- | --- |

3.

Išsilavinimas, atitinkantis mažiausiai ketverių (4) metų diplomu patvirtintas universitetines studijas žemės ūkio, biochemijos, bioinformatikos, biologijos, biometrikos, biotechnologijų, chemijos, su maistu į organizmą patenkančių medžiagų poveikio, aplinkosaugos, epidemiologijos, maisto mokslų, maisto technologijų, genetikos, sveikatos ir maisto saugos, medicinos, gyvybės mokslų, matematikos, mikrobiologijos, molekulinės biologijos, gamtos mokslų, mitybos, farmacijos, visuomenės sveikatos, statistikos, toksikologijos, veterinarijos ar susijusiose srityse.

| 4. | Ne mažesnė kaip septynerių (7) metų profesinė patirtis (10), susijusi su bet kuria EFSA mokslinės grupės ar mokslinio komiteto kompetencijos sritimi, įgyta gavus reikalaujamo išsilavinimo diplomą. |
| --- | --- |

4.

Ne mažesnė kaip septynerių (7) metų profesinė patirtis (10), susijusi su bet kuria EFSA mokslinės grupės ar mokslinio komiteto kompetencijos sritimi, įgyta gavus reikalaujamo išsilavinimo diplomą.

| 5. | Aktyvi mokslinė veikla, patvirtinta autoryste ar bendraautoryste per paskutiniuosius penkerius (5) metus ne mažiau kaip šiuose penkiuose (5) mokslinės tematikos dokumentuose:






  — | mokslinėse publikacijose (autorystė) anglų kalba leidžiamuose recenzuojamuose tarptautiniuose žurnaluose, susijusiose su EFSA mokslinės grupės ar mokslinio komiteto kompetencijos sritimi (-is), kurios patvirtintos mokslinių publikacijų sąraše;
  IR (ARBA) |
| --- | --- | --- |

5.

Aktyvi mokslinė veikla, patvirtinta autoryste ar bendraautoryste per paskutiniuosius penkerius (5) metus ne mažiau kaip šiuose penkiuose (5) mokslinės tematikos dokumentuose:

—

mokslinėse publikacijose (autorystė) anglų kalba leidžiamuose recenzuojamuose tarptautiniuose žurnaluose, susijusiose su EFSA mokslinės grupės ar mokslinio komiteto kompetencijos sritimi (-is), kurios patvirtintos mokslinių publikacijų sąraše;

IR (ARBA)

| — | nacionalinio ar tarptautinio lygmens moksliniuose vertinimuose (11) (autorystė / bendraautorystė), susijusiuose su EFSA mokslinės grupės ar mokslinio komiteto kompetencijos sritimi (-is), kurie patvirtinti atliktų vertinimų ar susijusių mokslinių pranešimų sąraše. |
| --- | --- |

—

nacionalinio ar tarptautinio lygmens moksliniuose vertinimuose (11) (autorystė / bendraautorystė), susijusiuose su EFSA mokslinės grupės ar mokslinio komiteto kompetencijos sritimi (-is), kurie patvirtinti atliktų vertinimų ar susijusių mokslinių pranešimų sąraše.

Atrankos kriterijai

Siekiant įvertinti mokslinių žinių lygį, tinkamumo reikalavimus atitinkančios paraiškos bus įtrauktos į lyginamąjį vertinimą, kuris bus atliekamas pagal toliau nurodytus atrankos kriterijus.

Kiekviena tinkama paraiška bus vertinama remiantis toliau išvardytais 3 atrankos kriterijais, susijusiais su moksline grupe ar moksliniu komitetu, į kurį pareiškėjas pretenduoja pirmiausia. Be to, prireikus gali būti įvertintas kandidatų tinkamumas dirbti antroje jų pasirinktoje mokslinėje grupėje ar moksliniame komitete. Minimali bendra riba atliekant šį vertinimą yra 50 balų (iš 100).

| 1. | Patirtis mokslinio vertinimo srityje.
  Patirtis atliekant mokslinį vertinimą su maisto grandinės sauga susijusiose srityse, pasirinktos mokslinės grupės ar mokslinio komiteto kompetencijos ir įgaliojimų srityse. (daugiausiai 40 balų iš 100). |
| --- | --- |

1.

Patirtis mokslinio vertinimo srityje.
  Patirtis atliekant mokslinį vertinimą su maisto grandinės sauga susijusiose srityse, pasirinktos mokslinės grupės ar mokslinio komiteto kompetencijos ir įgaliojimų srityse. (daugiausiai 40 balų iš 100).

| 2. | Mokslinė kompetencija.
  Mokslinė kompetencija viename ar keliuose sektoriuose, susijusiuose su pasirinktos mokslinės grupės ar mokslinio komiteto veiklos sritimi. Tokia kompetencija turi būti patvirtinta mokslinėmis publikacijomis anglų kalba recenzuojamuose žurnaluose. (daugiausiai 40 balų iš 100). |
| --- | --- |

2.

Mokslinė kompetencija.
  Mokslinė kompetencija viename ar keliuose sektoriuose, susijusiuose su pasirinktos mokslinės grupės ar mokslinio komiteto veiklos sritimi. Tokia kompetencija turi būti patvirtinta mokslinėmis publikacijomis anglų kalba recenzuojamuose žurnaluose. (daugiausiai 40 balų iš 100).

| 3. | Mokslinio darbo vertinimo patirtis.
  Mokslinio darbo vertinimo patirtis ir gebėjimas analizuoti sudėtingą informaciją pasirinktos mokslinės grupės ar mokslinio komiteto veiklos srityse (daugiausiai 20 balų iš 100). |
| --- | --- |

3.

Mokslinio darbo vertinimo patirtis.
  Mokslinio darbo vertinimo patirtis ir gebėjimas analizuoti sudėtingą informaciją pasirinktos mokslinės grupės ar mokslinio komiteto veiklos srityse (daugiausiai 20 balų iš 100).

Tinkamų kandidatų sąrašo sudarymas

EFSA vykdantysis direktorius parengia kandidatų sąrašą, įskaitant paraiškas, kurioms per atrankos kriterijų vertinimą skirta ne mažiau kaip 50 balų.

Vykdantysis direktorius įvertina konkrečias tarpdalykines žinias, kurios yra reikalingos dirbant moksliniame komitete ir kiekvienoje mokslinėje grupėje, siekdamas parengti nuorodą dėl jų narystės ir narių skaičiaus kiekvienoje mokslinėje grupėje ir moksliniame komitete.

Šiuo tikslu į minėtą sąrašo projektą įtrauktos paraiškos bus nagrinėjamos toliau ir vertinamos atsižvelgiant į tarpdalykinės kompetencijos / žinių sričių įrodymus (kiekvienos mokslinės grupės ir mokslinio komiteto konkreti tarpdalykinė kompetencija nurodyta I PRIEDE), taip pat į svarbia laikomą kompetenciją, pvz., projektų valdymo, rizikos komunikacijos ir pirmininkavimo moksliniuose posėdžiuose.

Atsižvelgdamas į minėtą vertinimą, vykdantysis direktorius parengia galutinį kandidatų sąrašą ir pateikia jį EFSA valdančiajai tarybai, įskaitant pasiūlymą dėl kiekvienos mokslinės grupės / mokslinio komiteto narių, kartu pateikiama nuoroda į konkrečią tarpdalykinę kompetenciją, reikalingą kiekvienoje mokslinėje grupėje ar moksliniame komitete. Pasiūlyme taip pat atsižvelgiama į lyčių lygybės ir geografinio pasiskirstymo pusiausvyrą.

Mokslininkai turėtų atkreipti dėmesį į tai, kad įrašymas į kandidatų sąrašą negarantuoja narystės mokslinėje grupėje ar moksliniame komitete, nes tai yra EFSA valdančiosios tarybos prerogatyva, ir kad surinktų balų skaičius nėra lemiamas veiksnys svarstant kandidatūras.

Interesų deklaracija

Į paskesnį skyrimo etapą pateks tik ekspertai, pateikę su EFSA nepriklausomumo politika ir taisyklėmis suderinamą interesų deklaraciją. Kandidatų, kurie įtraukiami į galutinį sąrašą ir turi konkrečiai mokslinei grupei ar moksliniam komitetui tinkamiausią kompetencijos ir įgūdžių derinį, bus paprašyta pateikti interesų deklaraciją, kurią EFSA patikrins pagal EFSA nepriklausomumo politiką ir interesų konflikto valdymo taisykles (12), galiojančias atrankinės patikros metu.

Jei kandidatai nepateikia interesų deklaracijos, jų paraiškos tapti mokslinės grupės ar mokslinio komiteto nariais nebus svarstomos. Su kandidatais gali būti susisiekta siekiant gauti išsamesnį paaiškinimą apie jų interesų deklaraciją.

Toliau pateikiamas interesų konflikto pavyzdys.

Pavyzdys. Mokslinių grupių nariais negali būti kandidatai, kurie interesų deklaracijos pateikimo metu yra įdarbinti juridinio ar fizinio asmens, kuris vykdo veiklą, kuriai EFSA mokslinės veiklos rezultatai turi tiesioginį arba netiesioginį poveikį (pvz., maisto gamybos, perdirbimo ir platinimo, žemės ūkio ar gyvulininkystės srityje), arba konsultuoja tokį juridinį ar fizinį asmenį. Tai apima bet kokį nuolatinį mokamą arba nemokamą darbą ar veiklą ne visą arba visą darbo dieną, įskaitant savarankišką darbą (pvz., konsultavimo paslaugas) minėtų ūkio subjektų naudai.

Kilus klausimams, susijusiems su interesų deklaracija, kreipkitės į EFSA interesų valdymo padalinį e. paštu interestmanagement@efsa.europa.eu.

Paskyrimas

Mokslinio komiteto narius, kurie nėra mokslinių grupių nariai, ir mokslinių grupių narius penkerių (5) metų (13) kadencijai skiria valdančioji taryba remdamasi minėtu vykdančiojo direktoriaus pasiūlymu.

Kai kandidatų mokslinės ekspertinės žinios yra lygiavertės, EFSA valdančioji taryba užtikrina, kad paskiriant ekspertus būtų užtikrinama kuo platesnė geografinė aprėptis. Be to, EFSA valdančioji taryba, skirdama narius, stengiasi užtikrinti lyčių pusiausvyrą.

Ekspertas, kuris anksčiau buvo mokslinio subjekto (EFSA mokslinio komiteto / mokslinės grupės) narys laikomas tinkamu skirti į mokslinį subjektą, jeigu įgaliojimų pratęsimo metu (įgaliojimų pradžioje) ankstesnė narystė tame pačiame atitinkamame moksliniame subjekte neviršija dešimties (10) metų. Todėl:

| — | ekspertai, kurių narystė atitinkamame moksliniame subjekte įgaliojimų pratęsimo metu neviršija dešimties (10) metų, gali būti skiriami į tą patį arba kitą mokslinį subjektą; |
| --- | --- |

—

ekspertai, kurių narystė atitinkamame moksliniame subjekte įgaliojimų pratęsimo metu neviršija dešimties (10) metų, gali būti skiriami į tą patį arba kitą mokslinį subjektą;

| — | ekspertai, kurių narystė atitinkamame moksliniame subjekte įgaliojimų pratęsimo metu yra dešimt (10) metų ar daugiau, gali būti skiriami tik į kitą mokslinį subjektą. |
| --- | --- |

—

ekspertai, kurių narystė atitinkamame moksliniame subjekte įgaliojimų pratęsimo metu yra dešimt (10) metų ar daugiau, gali būti skiriami tik į kitą mokslinį subjektą.

Rezervo sąrašas

Valdančioji taryba parengia rezervo sąrašą, kurį sudaro nepaskirti kandidatai, kurie buvo įtraukti į galutinį sąrašą. Rezervo sąrašas naudojamas būsimiems skyrimo į mokslinį komitetą, mokslines grupes ir darbo grupes poreikiams ir galioja iki paskirtų narių kadencijos pabaigos.

Skundų pateikimo procedūros

| — | Kandidatai gali kreiptis į teismą dėl bet kokio sprendimo, kuris paveikia jų teisinę padėtį, kaip išdėstyta Sutarties dėl Europos Sąjungos veikimo 263 straipsnyje. Tai turi būti padaryta per du mėnesius nuo ginčijamo sprendimo gavimo ar pranešimo apie jį. Dėl EFSA sprendimų turi būti kreipiamasi į Europos Sąjungos Bendrąjį Teismą tokiu adresu:





  General Court of the European Union |
| --- | --- |
| Rue du Fort Niedergrünewald |
| L-2925 Luxembourg |
| LUXEMBOURG |
| Tel. + 352 4303-1 |
| Faksas + 352 43032100 |
| E. paštas GeneralCourt.Registry@curia.europa.eu |
| www.curia.europa.eu |

—

Kandidatai gali kreiptis į teismą dėl bet kokio sprendimo, kuris paveikia jų teisinę padėtį, kaip išdėstyta Sutarties dėl Europos Sąjungos veikimo 263 straipsnyje. Tai turi būti padaryta per du mėnesius nuo ginčijamo sprendimo gavimo ar pranešimo apie jį. Dėl EFSA sprendimų turi būti kreipiamasi į Europos Sąjungos Bendrąjį Teismą tokiu adresu:

General Court of the European Union

Rue du Fort Niedergrünewald

L-2925 Luxembourg

LUXEMBOURG

Tel. + 352 4303-1

Faksas + 352 43032100

E. paštas GeneralCourt.Registry@curia.europa.eu

www.curia.europa.eu

| — | Kandidatai gali pasirinkti kitą variantą ir skundą dėl įtariamo Europos Sąjungos institucijų ir įstaigų netinkamo administravimo pateikti Europos ombudsmenui. Be kita ko, skundas turi būti pateiktas per dvejus metus nuo datos, kai sužinoma apie faktus, kuriais grindžiamas skundas. Kreiptis į Europos ombudsmeną ir imtis šių veiksmų skundų pateikėjas gali tik jei jis prieš tai savo susirūpinimą išreiškė EFSA.





  Europos ombudsmenas |
| --- | --- |
| 1 avenue du Président Robert Schuman |
| CS 30403 |
| 67001 Strasbourg Cedex |
| FRANCE |
| Tel. + 33 (0)388172313 |
| Faksas + 33 (0)388179062 |
| www.ombudsman.europa.eu |

—

Kandidatai gali pasirinkti kitą variantą ir skundą dėl įtariamo Europos Sąjungos institucijų ir įstaigų netinkamo administravimo pateikti Europos ombudsmenui. Be kita ko, skundas turi būti pateiktas per dvejus metus nuo datos, kai sužinoma apie faktus, kuriais grindžiamas skundas. Kreiptis į Europos ombudsmeną ir imtis šių veiksmų skundų pateikėjas gali tik jei jis prieš tai savo susirūpinimą išreiškė EFSA.

Europos ombudsmenas

1 avenue du Président Robert Schuman

CS 30403

67001 Strasbourg Cedex

FRANCE

Tel. + 33 (0)388172313

Faksas + 33 (0)388179062

www.ombudsman.europa.eu

---

(1)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1), su paskutiniais pakeitimais, padarytais 2019 m. birželio 20 d. Europos Parlamento ir Tarybos reglamentu (ES) 2019/1381 dėl ES vykdomo rizikos vertinimo maisto grandinėje skaidrumo ir tvarumo, kuriuo iš dalies keičiami reglamentai (EB) Nr. 178/2002, (EB) Nr. 1829/2003, (EB) Nr. 1831/2003, (EB) Nr. 2065/2003, (EB) Nr. 1935/2004, (EB) Nr. 1331/2008, (EB) Nr. 1107/2009, (ES) 2015/2283 ir Direktyva 2001/18/EB (OL L 231, 2019 9 6, p. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  EFSA valdančiosios tarybos įgyvendinimo taisyklės, kuriose nustatytos mokslinio komiteto, mokslinių grupių ir su jomis susijusių darbo grupių atrankos, skyrimo ir veikimo taisyklės

(https://www.efsa.europa.eu/sites/default/files/paneloperation.pdf).

(5)  Ekspertai, kurie dėl pateisinamų priežasčių negali dalyvauti posėdžiuose vietoje, gali pasinaudoti galimybe posėdyje dalyvauti internetu.

(6)  EFSA ekspertų kompensavimo rekomendacijos:

http://www.efsa.europa.eu/sites/default/files/Experts_compensation_guide.pdf

(7)  https://careers.efsa.europa.eu/Expert

(8)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Į profesinę patirtį bus atsižvelgiama nuo tos dienos, nuo kurios asmuo atitinka būtinuosius išsilavinimui keliamus kvalifikacinius tinkamumo reikalavimus. Bet koks laikotarpis gali būti skaičiuojamas tik kartą (kad būtų laikomi tinkamais, studijų ar profesinės patirties metai, į kuriuos atsižvelgiama, neturi sutapti su kitais studijų ar profesinės patirties laikotarpiais). Į ne visą darbo laiką vykdytą profesinę veiklą bus atsižvelgta proporcingai pagal visą darbo laiką dirbtų valandų patvirtintą procentinę dalį. Kaip darbo patirtis įskaitomos mokamos stažuotės. Tęsiamos arba užbaigtos doktorantūros studijos atitinkamoje EFSA kompetencijos srityje gali būti įskaitomos kaip profesinė patirtis.

(11)  Mokslinis vertinimas = mokslinė konsultacija, rizikos vertinimas, produktų patvirtinimo dokumentacijų vertinimas arba mokslinių rekomendacijų rengimas tarptautiniu ar nacionaliniu lygmeniu institucijų ir (arba) etaloninių centrų prašymu.

(12)  Daugiau informacijos pateikta EFSA svetainėje adresu http://www.efsa.europa.eu/en/topics/topic/independence

(13)  Narių, kurie buvo paskirti vėliau, palyginti su nariais, kurių įgaliojimai pratęsti, kadencija baigiasi tą pačią dieną kaip ir pastarųjų narių.

---